Pre-Owned Nissan Rogue in Thomasville GA | N2341
Stock Num: N2341 Vin: 5N1AT2MV6FC770171
[B92] SPLASH GUARDS [P01] SL PREMIUM PACKAGE Klip en klei - Protea Boekhuis
Klip en klei is ’n herdruk van die Suid-Afrikaanse filosoof Marthinus Versfeld se bekendste en mees geliefde opstelle. Hy skryf op ’n meesleurende en dikwels humoristiese manier oor konkrete dinge en die betekenis wat hulle vir ons lewens het. In die eerste opstel, “Oor huise”, beskryf hy hoe hy self ’n huis van klip in die Kouga gebou het. So ’n huis moet by die bewoners daarvan pas, beweer Versfeld, en dit hang af daarvan of jy met jouself tuis is. Hy skryf verder oor die vreugde van kook en goeie kos, oor die verwantskap tussen die skepping van poësie en die skepping van ’n eenvoudige meubelstuk, oor jag, visvang en ons belewing van die natuur. Die laaste opstel, “Oor patriotisme”, kry opnuut betekenis in ’n tyd waarin ons verhouding met ons geboorteland en ons medemens geproblematiseer word.
Versfeld se styl is besonder toeganklik en die leser word dikwels verras deur ’n diepsinnige wending waardeur ons omgang met die alledaagse verryk word. So skryf hy byvoorbeeld oor klip: “Die engel uit die klip is die engel wat alreeds in die klip gesit het, en aan hom is die kliphouer onderdanig. Laat die engele dus jou huisie bou, maar hulle sal net met jou hande bou, en net met jou eie hande sal jy aan hulle raak.”
Marthinus Versfeld was hoogleraar in Filosofie aan die Universiteit van Kaapstad. Hy was ook 'n buitelugmens wat oor bergklim, jag en visvang ewe onderhoudend kon skryf as oor die denke van Middeleeuse filosowe. Die herdenking van sy honderdste geboortedag vind in 2009 plaas. Hy was waarskynlik Suid-Afrika se eerste ware denker oor die omgewing.